Document ID: 32003R0582

Κανονισμός (ΕΚ) αριθ. 582/2003 της Επιτροπής
της 31ης Μαρτίου 2003
για την τροποποίηση του κανονισμού (ΕΚ) αριθ. 2335/1999 για τον καθορισμό των προδιαγραφών εμπορίας που εφαρμόζονται στα ροδάκινα και στα νεκταρίνια
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Ένωσης,
τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση των αγορών στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΚ) αριθ. 47/2003 της Επιτροπής(2), και ιδίως το άρθρο 2 παράγραφος 2,
Εκτιμώντας τα ακόλουθα:
(1) Ο κανονισμός (ΕΚ) αριθ. 2335/1999 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 46/2003(4), έχει καθορίσει τις διατάξεις όσον αφορά τις ελάχιστες ποιοτικές απαιτήσεις που εφαρμόζονται στα ροδάκινα και στα νεκταρίνια.
(2) Τα ροδάκινα και τα νεκταρίνια πρέπει να είναι αρκετά ανεπτυγμένα και να έχουν αρκετή ωριμότητα, για να αποφευχθεί να διατεθούν στην αγορά προϊόντα μη ικανοποιητικής ποιότητας.
(3) Πρέπει, συνεπώς, να τροποποιηθεί ο κανονισμός (ΕΚ) αριθ. 2335/1999.
(4) Έχοντας υπόψη την ημερομηνία που διατίθενται στην αγορά τα πρώτα κοινοτικά ροδάκινα και νεκταρίνια, ο παρών κανονισμός πρέπει να τεθεί σε ισχύ το ταχύτερο δυνατόν.
(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 2335/1999 τροποποιείται σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Μαρτίου 2003.

Labels: 3
17